《寄李怤去言》
宋代·吕本中

东南之望庐山英，李郎落落奇后生。凤凰麒麟在郊薮，芝兰玉后生阶庭。

文章初如滥觞水，行见万里通沧溟。汪侯爱君笔不停，谓君诗似秋风清。

世间儿子甘缩手，苏过赵楠俱抗行。少年才气乃如此，后来定是贤公卿。

伊昔先朝文物盛，君家诸父当朝廷。外兄复是不世才，奇祥异瑞相辉映。

翻云覆雨十年后，昏昏醉梦须君醒。我生未壮日向衰，疾病侵凌心已灰。

眼中之人不易见，千变百技常追随。诗书深藏半鼠矢，笔墨高卧封蛛丝。

功名已矣付公等，田园肯放吾先归。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。